**บันทึกข้อความ**

**ส่วนราชการ** กองบริหารงานวิจัย สำนักงานอธิการบดี อาคาร 2 ชั้น 2 โทร. 42128

**ที่** ศธ. 0514.1.61.3/ ว. วันที่ พฤศจิกายน 2561

**เรื่อง** ขอความอนุเคราะห์ประชาสัมพันธ์

**เรียน** คณบดีคณะสถาปัตยกรรมศาสตร์

เพื่อเป็นการสนับสนุนนโยบายและยุทธศาสตร์ในการเป็นมหาวิทยาลัยแห่งการวิจัย โดยใช้การวิจัยเป็นเครื่องมือในการพัฒนาการบริหารจัดการและพันธกิจต่างๆ ของมหาวิทยาลัย มหาวิทยาลัยขอนแก่น จึงได้ประกาศให้มีการมอบรางวัลนักวิจัยดีเด่น และนักวิจัยเกียรติคุณสารสิน ดังรายละเอียดตามประกาศมหาวิทยาลัยขอนแก่น (ฉบับที่ 3311/2561) เรื่อง รางวัลนักวิจัยดีเด่น และนักวิจัยเกียรติคุณสารสิน ดังนั้น กองบริหารงานวิจัย จึงใคร่ขอความอนุเคราะห์จากคณะในการประชาสัมพันธ์การมอบรางวัลดังกล่าว ให้นักวิจัยในสังกัดทราบด้วย

สำหรับผู้มีความประสงค์ที่จะขอรับการพิจารณารางวัลจากคณะกรรมการฯ กรุณาบันทึกข้อมูลผลงานตีพิมพ์ของท่าน (ตั้งแต่เริ่มปฏิบัติงานจนถึงปัจจุบัน) ตามแบบฟอร์มที่ฝ่ายวิจัยกำหนด พร้อมแนบสำเนาหน้าแรกของบทความที่ปรากฏชื่อเรื่อง ชื่อผู้แต่ง และที่อยู่ผู้แต่งที่ชัดเจน และส่งไปยัง กองบริหารงานวิจัย **ภายในวันที่ 11 ธันวาคม 2561** หากพ้นกำหนดจะถือว่าท่านไม่ประสงค์ที่จะขอรับรางวัลนักวิจัยดีเด่น และนักวิจัยเกียรติคุณสารสิน ในปี 2561 อนึ่ง ท่านสามารถสอบถามข้อมูลเพิ่มเติมได้ที่ คุณกฤติกา แดงรัตน์ อีเมล์ ckriti@kku.ac.th โทร. 043-203177 หรือ 42128

จึงเรียนมาเพื่อโปรดพิจารณาประชาสัมพันธ์ให้บุคลากรในสังกัดทราบด้วย จักขอบคุณยิ่ง

 (ศาสตราจารย์ศุภชัย ปทุมนากุล)

รองอธิการบดีฝ่ายวิจัยและการถ่ายทอดเทคโนโลยี